Mǎmēn mə̄ sɔ́ yǎ, mayi tíndī mim̀bɔán myáán ai miǹtsogán myáán; mazu kóan bǒd yā miǹnam mísə́ ai miǹkɔ́bɔ mísə; bə́sə̄ bâyi zu, bâyi sɔ́ yén dúmá dáma: 19owé, mayi bɔ́ bədě ndəm á nyɔ́l; é mān ábím ā yi kódeban, mayi kə́ malóm nyē á məyɔŋ: Tarsis, Puth ai Lud, ḿfág báwoa bilâ, Tubal, Áfrǐka, á ńnam Ítáliɛn ai á ńnǎm Grɛ̄g, á bilôn, á miǹnam oyǎb, mayi bɔ́ lóm ḿfág mod a bə́ kig wóg dzwé dáma, ḿfág mod a bə́ kig yén dúmá dáma. Ḿbɔ̄ hḿ báyi kə́ báyēdan dúmá dámā á məyɔŋ. 20Bod bâyǐ sɔ́ ai é bə̄bə́nyāŋ báán bə́sə̄ yā məyɔŋ məyɔŋ, bə́ zaag bɔ́ fáī Ńtī, bə́ bə̄bə̄dán á bikabilí ai á bīkálíg, á óndānga, á bōzəle: Ǹtí émēn a dzó nâ bâyi bɛ́d á ńkǒl wámā yā Yērúzalɛm, ákyāí fə̄ bɔ́n bə́ Ísraɛ̂l bákad sɔ́ ai bifái á ndâ Ǹtí, bə́ bə̄gə́ byā á mīḿfūbán bísōá. 21Mayǐ fə tɔ́b bəfada ai bəlevítá á ńsāmbá wábán. 22Owé, ḿból ḿkpámáŋ yób ai ḿkpámáŋ sí mākom bí tə́lə̄ fím á mís máma -ebúg Ǹtondôbə, éyə̄ fə mvɔŋ bod dzǎn ai dzwé dáán byáyi tə́bə ai fím nālá !